II.4. Tutlayt: ma yella nwala tutlayt n yal ungal neṭṭef gar yifassen-neɣ nettaf-itt amzun akken tettwafham acku iswi n umyaru n teḥkayt d taɣuri n wungal-is seg waṭas n yemdanen, ɣef waya yewwi-d fell-as ad yaru ungal-is s tutlayt tafessat, tina akken yezmer ad yegzu yal yiwen ɣes ma yella ur yesɛi ara aswir n leqraya taɛlayant, acḥal d abrid mi ara neṭṭef kra n wungal anada ṭṭuqten wawalen usnanen d wid iwumi ur nessin ara ad aɣ-d-tafeḍ nerra adlis deg rrif acku ur nefhim ara, ur nezmir ara yal tikelt ad nuɣal ɣer usegzawal akken ad dnadi anamek n wawal, imeɣri n kra n teḥkayt, iḥemmel ad d-yeṭṭef ungal gar yifassen-is, ad yeddu deg wul n tedyant, ad tt-id-yessugen amzun akken ad d-tḍerru zdat wallen-is.